ግልገል ጊቤ 3 በመስከረም ወር ሃይል ማመንጨት ሊጀምር ነው
 የግልገል ጊቤ 3 የኤሌክትሪክ ሃይል ማመንጫ ግድብ በመጭው መስከረም ወር ላይ ሃይል ማመንጨት እንደሚጀምር የውሃ መስኖና ኢነርጂ ሚኒስትር አቶ አለማየሁ ተገኑ ገለፁ፡፡ሚኒስትሩ አቶ አለማየሁ እንደተናገሩት፤ የኤሌክትሪክ ሃይል ማመንጫው ግድብ ግንባታ ሰማንያ በመቶ የተጠናቀቀ ሲሆን፤  የሃይል ማመንጨት ስራው በቀጣዩ ዓመት መስከረም የኤሌክትሪክ ኃይል ማመንጨት ይጀምራል፡፡በዚህም የሃይል ማመንጨት ስራው በቀጣዩ ዓመት መስከረም ይጀመራል ያሉት ሚኒስትሩ፤ ፕሮጀክቱ ሙሉ ለሙሉ ሲጠናቀቅም 1 ሺ 870 ሜጋ ዋት የኤሌክትሪክ ሀይል እንደሚያመንጭም ነው ሚኒስትሩ የተናገሩት። በተያያዘም 254 ሜጋ ዋት የሚያመነጨው የገናሌ ግድብ፤ የአዳማ ሁለት የነፋስ ሃይል ማመንጫና ሌሎች የኤሌክትሪክ ሀይል ማመንጫ ፕሮጄክቶች ግንባታም በጥሩ ሁኔታ እየተካሄደ ነው። ፕሮጄክቶቹ ተጠናቀው ሀይል ማመንጨት ሲጀመሩ ሀገሪቱ የራሷን ፍላጎት ከማሟላት አልፋ ለጎረቤት ሀገራት የኤሌክትሪክ ሀይል እንድትሸጥ ያስችላታል ማለታቸውን ኢዜአ ዘግቧል። 